
REGULAMENTUL MEMBRILOR ANRM
CAPITOLUL I
DISPOZIȚII GENERALE
Art. 1. Asociația Nucicultorilor din Republica Moldova (ANRM) este o organizație necomercială fondată în anul 2006, cu sediul in Republica Moldova. În cei douăzeci de ani de activitate, Asociația a crescut de la un grup restrâns de producători și pasionați ai culturii nucului la o rețea de peste 350 de producători parteneri din mai mult de 30 de raioane ale țării. În cei douăzeci de ani de activitate, au fost organizate numeroase activități, printre care putem menționa cele 12 ediții ale Conferinței Naționale a Nucicultorilor — cu peste 130 de participanți per editie si speakeri internaționali din Franța, Germania, Portugalia si SUA — cu atragerea a peste 880.000 lei pentru a acoperi costurile organizatorice. Asociația a atras și alte fonduri: 135.000 EUR din proiecte internaționale (GIZ Germania, OPTIM/Helvetas Elveția), destinate dezvolțării capacității sectoriale, formarii producătorilor si conecțării la piețele internaționale.
Art. 2. Misiunea ANRM este să reprezinte, să unească si să dezvolte sectorul nucifer din Republica Moldova — susținând producătorii, procesatorii si exportatorii printr-un acces egal la informații, piețe, tehnologii si finanțări, si prin reprezentărea colectivă a intereselor sectorului în față autorităților publice si a partenerilor internaționali.
Art. 3. Prezentul Regulament stabilește categoriile de membri ai Asociatiei, condițiile de aderare, drepturile si obligațiile membrilor, mărimea cotizațiilor anuale, procedura de suspendare si excludere, precum si mecanismul de reconfirmare anuală a calității de membru activ.
Art. 4. Regulamentul este elaborat în conformitate cu Statutul ANRM (2022) si Legea nr. 86/2020 cu privire la organizațiile necomerciale.
Art. 5. Calitatea de membru al ANRM este deschisă oricărei persoane fizice sau juridice care activează în sectorul nucifer sau doreste să contribuie la dezvoltarea acestuia. Asociația încurajează aderarea largă și nu impune bariere administrative la admitere.

CAPITOLUL II
VIZIUNEA SI DIRECȚIILE STRATEGICE
Art. 6. Adunarea Generală a ANRM, reunită în ședință jubiliară din 29 mai 2026, a adoptat următoarele direcții strategice pentru perioada 2026–2030, care orientează activitatea Asociației și serviciile oferite membrilor:
1. Extinderea suprafețetelor nucifere și sprijin tehnic pentru înființarea a 3.000–4.000 ha plantații noi cu soiuri certificate;
1. Certificare organică si acces la piețe premium din UE — program pilot GlobalGAP pe 500 ha în 3 raioane, brand colectiv Moldova Walnuts;
1. Baza de date GIS națională a sectorului nucifer — cartografierea a 400+ producători, hărți interactive raionale;
1. Consolidarea capacității financiare a ANRM — cotizații regulate, fond de rezervă, accesarea proiectelor naționale si internaționale;
1. Parteneriate internaționale active — continuarea relatiilor GIZ, OPTIM/Helvetas, NutVision, misiuni la conferințele INC si EWA.

Art. 7. Obiectivele strategice cantitative asumate de Asociatie pentru orizontul 2030 sunt următoarele:

	Indicator
	Situație 2026
	Ținta 2030

	Suprafața plantații
	~18.000 ha
	~22.000 ha (+4.000 ha)

	Productie anuală
	~23.000 tone
	35.000 tone

	Valoare exporturi anuale
	~$41,5 Mln USD
	$90 Mln USD

	Membri ANRM activi
	~130 membri
	250+ membri

	Nuci cu certificare
	sub 5%
	30%+ GlobalGAP/Bio

	Piețe de desfacere
	30+ destinații
	40+ destinații



Art. 8. Planul de acțiuni prioritare al Asociației este structurat pe trei etape: 
(a) 2026 — Consolidare: platformă digitală, evaluare sortiment, formare 200 producători, negociere parteneriate GIZ 2027+; 
(b) 2027–2028 — Creștere: pilot certificare GlobalGAP, pavilion Moldova la Biofach/Anuga, recrutare personal executiv, studiu piața nuci organici UE; 
(c) 2029–2030 — Scalare: cooperative de procesare, infrastructură post-recoltă, piețe noi (Golf, Balcani), advocacy fiscal pentru politici de suport la export.
Art. 9. Membrii activi ai Asociației contribuie direct la atingerea acestor obiective prin cotizațiile achitate, prin participarea la programele de certificare și formare și prin implicarea în negocierile colective si misiunile de reprezentare organizate de ANRM.

CAPITOLUL III
CATEGORIILE DE MEMBRI
Art. 10. ANRM recunoaște patru categorii de membri:
1. Membri producători
1. Persoane fizice sau juridice care dețin și exploatează plantații de culturi nucifere sau pepiniere de material săditor nucifer pe teritoriul Republicii Moldova.
2. Membri procesatori și exportatori
1. Persoane fizice sau juridice care activează în sectorul nucifer în calitate de procesatori, exportatori, furnizori de inputuri agricole, furnizori de utilaje si echipamente, proiectanți sau prestatori de servicii conexe sectorului nucifer.
3. Membri parteneri
3a. Membri parteneri contributivi
Persoane fizice sau juridice care sprijină dezvoltarea sectorului nucifer din poziția unor actori specializați și care desfășoară activitate profesională sau comercială în legătură cu sectorul: consultanți independenți, firme de consultanță, furnizori de servicii profesionale, instituții de formare privată.
3b. Membri parteneri onorifici
Instituții publice, instituții de cercetare și învățământ superior, organizații internaționale și proiecte de dezvoltare (GIZ, Helvetas, etc.), organizații necomerciale partenere, autorități publice locale, ambasade și camere de comerț care sprijină misiunea Asociației, atât persoane juridice, cât și persoane fizice reprezentante. Calitatea de membru onorific se acordă la propunerea Consiliului de Administrare și nu implică plata unei cotizații.
4. Membri aspiranți
1. Persoane fizice sau juridice aflate la început de drum în sectorul nucifer: producători care își planifică inînființarea unei plantații, investitori care studiază sectorul sau oricine dorește acces la informații și resurse pentru a lua o decizie informată. Calitatea de membru aspirant nu implică activitate comercială în sector la momentul aderării.

Art. 11. Calitatea de membru al ANRM este individuală si netransmisibilă. Persoana juridică își exerciă drepturile de membru prin reprezentantul său legal sau printr-un reprezentant desemnat în scris.
Art. 12. Un solicitant poate adera într-o singură categorie. La schimbarea profilului activității, membrul notifică Asociația în vederea actualizării categoriei si, după caz, a cotizației.

CAPITOLUL IV
PROCEDURA DE ADERARE
Art. 13. Aderarea la ANRM este deschisă si accesibilă. Nu există comisie de selecție prealabilă și nici condiții de eligibilitate restrictive. Orice persoană fizică sau juridică interesată poate deveni membră prin simpla depunere a cererii și achitarea cotizației.
Art. 14. Cererea de aderare se depune în una din următoarele modalități:
1. prin email, la adresa asociațianucicultorilor@gmail.com, cu cererea completată atașată in format PDF sau Word; formularul descărcabil este disponibil pe site-ul www.moldovanuts.org (Anexa 1);
1. online, prin completarea directă a formularului de aderare disponibil pe site-ul www.moldovanuts.org.
Art. 15. Cererea de aderare conține:
1. datele de identificare ale solicitantului (nume, prenume / denumire, formă juridică, date de contact);
1. categoria de membru solicitată;
1. o scurtă declarație pe proprie răspundere privind activitatea desfășurată sau intenționată în sectorul nucifer (soi, suprafață, profil de activitate, stadiu de dezvoltare — după caz).
Art. 16. Nu se solicită documente doveditoare suplimentare la momentul aderării. Declarația pe propria răspundere cuprinsă în formularul de cerere este suficientă.
Art. 17. Cererea se consideră acceptată din oficiu la data înregistrării ei de către Asociație, iar membrul dobândește dreptul de acces la serviciile și platformele rezervate membrilor activi imediat după confirmarea achitării cotizației.
Art. 18. La următoarea ședință ordinară a Consiliului de Administrare, cererile depuse în intervalul precedent sunt prezentate spre aprobare formală. CA poate respinge o cerere exclusiv în cazul în care există dovezi clare că solicitantul a desfășurat în trecut acțiuni care au subminat sectorul nucifer, membrii ANRM sau imaginea Asociației. Procedura de respingere cuprinde: (a) notificarea scrisă a solicitantului cu privire la motivele potențiale de respingere, în termen de 5 zile lucrătoare de la ședința CA; (b) dreptul solicitantului de a-si argumenta poziția în scris sau de a solicita să fie audiat personal la următoarea ședința a CA, în termen de 15 zile de la primirea notificării; (c) adoptarea deciziei finale de respingere, daca este cazul, la ședința CA la care solicitantul a avut posibilitatea să își prezinte poziția; (d) comunicarea deciziei finale în termen de 5 zile lucrătoare. Cotizația achitată se restituie integral în caz de respingere definitivă.
Art. 19. Membrii activi cu cotizația achitată sunt incluși automat in Catalogul Nucicultorilor din Republica Moldova, actualizat anual, cu condiția satisfacerii cerințelor minime de eligibilitate stabilite pentru ediția respectivă a catalogului.

CAPITOLUL V
DREPTURILE MEMBRILOR
Art. 20. Toti membrii activi au dreptul să:
1. Participe la Adunarea Generală a Asociatiei cu drept de vot deliberativ;
1. Aleagă si să fie aleși în organele de conducere și control ale Asociatiei, in condițiile Statutului;
1. Fie informați cu privire la activitățile, proiectele si situația financiară a Asociației;
1. Acceseze platformele de comunicare ale Asociației, inclusiv ANRM Business Club și altele;
1. Beneficieze de serviciile si programele Asociației in condițiile stabilite de prezentul Regulament sau altele stabilite prin alte căi și mijloace;
1. Formuleze propuneri si recomandări adresate organelor de conducere;
1. Participe la deciziile strategice ale Asociatiei si la dialogul cu autoritățile publice;
1. Se retragă din Asociație prin notificăre scrisă adresată Administratorului.

Art. 21. Membrii activi beneficiază de un pachet complet de servicii, organizat pe șase domenii:
A. Acces comercial si conectare cu piața
1. Bursă B2B securizată: acces la cereri de ofertă transmise de importatori internaționali verificați, cu posibilitatea de a răspunde direct din contul de membru, fără schimb public de date de contact;
1. Matchmaking producător-cumpărător: oferte directe de achiziție postate de procesatori si exportatori, eliminând intermediarii;
1. Consolidarea loturilor: instrument digital prin care producători mici din aceeași zonă geografică se pot asocia temporar pentru a forma loturi comerciale omogene capabile să atragă prețuri de export;
1. Vânzare colectivă și negociere colectivă coordonată de Asociație în numele membrilor;
1. Acces prioritar la proiectele și programele partenerilor ANRM — apartenența activă constituie un criteriu de selecție a beneficiarilor.
B. Resurse tehnice si agronomice
1. Scheme de tratament fitosanitar anuale (conventionale si ecologice), cu ferestre optime de aplicare, elaborate de experții ANRM;
1. Ghidul de fertilizare a nucului: recomandări de doze in funcție de vârsta livezii si producția scontată;
1. Ghidul de calibrare a atomizorului: manual tehnic specific nucului;
1. Ghidul de alegere a utilajelor pe suprafața de livadă: recomandări pentru livezi mici, medii si mari;
1. Ghidul de receptie a pomilor in livadă: protocol pas cu pas la livrarea din pepinieră;
1. Ghiduri de plantare și întreținere a plantațiilor în primii ani de vegetație;
1. Lista verificată a stocurilor de material săditor disponibil pe soiuri, actualizată anual;
1. Cataloagele tehnice ale pepinierelor partenere, centralizate într-un singur loc.
C. Avantaje financiare si comerciale negociate
1. Reduceri de 3-15% la achiziția de utilaje si consumabile, negociate de ANRM cu distribuitorii parteneri;
1. Reduceri de până la 25% la pachete tehnologice (inputuri agricole) de la companiile partenere;
1. Pachet exclusiv bancar: 6 luni deservire gratuita, reducere de 2 puncte procentuale la dobânda creditelor în lei, comision zero la acordare, reduceri de până la 50% la servicii contabilitate;
1. Program de achiziții comune: comenzi consolidate de utilaje la prețuri de importator;
1. Asistență la întocmirea dosarelor de subvenționare AIPA.
D. Servicii operaționale
1. Bursă internă de utilaje: platformă unde membrii pot vinde sau închiria temporar echipamente direct între ei;
1. Sourcing piese de schimb: cerere directă către rețeaua de dealeri parteneri pentru livrare prioritară;
1. Bursă de procesare: acces la companii cu capacități industriale (decojire, uscare, spargere, sortare), cu tarife transparente si contracte-cadru la necesitate mediate de Asociatie;
E. Certificări și conformitate
1. Ghidaj pentru implementarea cerințelor GlobalGAP si parcurgerea perioadei de conversie către agricultura ecologică (BIO/Eco) — în linie cu direcția strategică asumată la AG 2026;
1. Asistență pentru certificări internaționale (IFS Food, BRCGS, ISO 22000, Bio Suisse Organic, Kosher, Halal);
1. Acces la informații actualizate privind standardele UNECE (DDP-01, DDP-02) și reglementările UE.
F. Vizibilitate si reprezentare
1. Invitații la expoziții și saloane internaționale din sectorul nucifer (SIAL, Anuga, Biofach, Gulfood, Fruit Logistica etc.);
1. Participare sub brandul sectorial Moldova Walnuts la standuri naționale la târguri internaționale;
1. Invitații la Demo Days: acces prioritar la evenimente practice în câmp;
1. Reprezentare instituțională în dialogul cu autoritățile publice (ministere, ANSA, Guvern) și participare la consultări publice;
1. Campanii de comunicare și poziție publică în media pentru susținerea intereselor sectorului;
1. Acces la rețeaua internațională de parteneri ANRM: GIZ Germania, OPTIM/Helvetas Elveția, NutVision Portugalia, Internațional Nut Council, etc.

Art. 22. Membrii parteneri contributivi beneficiază de drepturile prevăzute la art. 20 și de serviciile din secțiunile B (resurse tehnice) și F (vizibilitate și reprezentare), fără drept de vot deliberativ în chestiunile comerciale sau de negociere colectivă.
Membrii parteneri onorifici participă la activitățile Asociației în calitate consultativă, fără drept de vot deliberativ în cadrul Adunării Generale sau al altor organe de conducere. Aceștia beneficiază de acces la informațiile publice ale Asociației și pot fi invitați la evenimentele organizate de ANRM.
Art. 23. Membrii aspiranți beneficiază de acces la serviciile din secțiunea B (resurse tehnice) si la platformele de informare ale Asociatiei, pe durata calității lor de membri activi.

CAPITOLUL VI
OBLIGAȚIILE MEMBRILOR
Art. 24. Toti membrii sunt obligați să:
1. Respecte Statutul ANRM, prezentul Regulament si hotătârile organelor de conducere ale Asociației;
1. Achite cotizația anuală în termenele stabilite;
1. Furnizeze informații corecte privind activitatea proprie, la solicitarea Asociatiei;
1. Notifice Asociația cu privire la orice modificare semnificativă a activității sau datelor de contact în termen de 30 de zile;
1. Se abțină de la acțiuni care ar putea prejudicia imaginea sau interesele Asociatiei sau ale membrilor săi.

CAPITOLUL VII
COTIZAȚIILE ANUALE
Art. 25. Cotizația anuală reprezintă contribuția prin care membrul își confirmă apartenența activă la Asociație si menține accesul la toate serviciile si platformele rezervate membrilor. Susținerea financiară colectivă a membrilor este fundamentul care permite Asociației să funcționeze, să atragă finanțări externe si să livreze servicii de calitate întregului sector.
Art. 26. Mărimea cotizației anuale pentru membrii producători se stabilește in funcție de suprafața plantației de culturi nucifere:

	Suprafața plantației
	Cotizație anuală (MDL)

	Până la 2 ha
	600 lei

	2,1 - 5 ha
	1000 lei

	5,1 - 12 ha
	1.500 lei

	12,1 - 25 ha
	2.000 lei

	25,1 - 50 ha
	2.500 lei

	50,1 - 100 ha
	3.500 lei

	Peste 100 ha
	6.000 lei



Art. 27. Cotizația anuală pentru celelalte categorii de membri se stabilește după cum urmează:

	Categoria de membru
	Cotizatie anuală (MDL)

	Membru procesator / exportator
	6.000 lei

	Membru partener contributiv (consultant, expert, furnizor servicii) 
	2.000 lei

	Membru partener onorific (instituție publică, organizație internațională, autoritate)
	0 lei

	Membru partener (consultant, expert, organizație)
	2.000 lei 



Art. 28. Cotizația anuală se achită prin transfer bancar in contul Asociației. Pentru membrii noi, cotizația se achită în termen de 10 zile lucrătoare de la depunerea cererii de aderare.
Art. 29. Pentru membrii existenți, cotizația pentru anul în curs se achită preferabil până la data de 31 martie. Plata poate fi efectuată oricând până la 31 decembrie fără nicio penalitate. Neplata cotizației până la 31 decembrie atrage suspendarea automată a calității de membru activ și a accesului la servicii începând cu 1 ianuarie a anului următor.
Art. 30. Membrul care revine după o perioadă de inactivitate are obligația de a achita cotizația pentru anul sau anii în care nu a fost activ, înainte de reactivarea accesului la servicii.
Art. 31. Nivelul cotizațiilor este revizuit periodic de Adunarea Generală, la propunerea Consiliului de Administrare, in funcție de bugetul necesar funcționării Asociației si de numărul de membri activi. Atingerea țintei de 250 de membri activi până în 2030, asumată prin agenda strategică adoptată la AG din 29 mai 2026, va permite revizuirea nivelului cotizațiilor în sens descrescător, menținând în același timp un buget operațional adecvat.

CAPITOLUL VIII
RECONFIRMĂREA ANUALĂ A CALITĂȚII DE MEMBRU
Art. 32. Calitatea de membru activ se reconfirmă anual prin achitarea cotizației pentru anul in curs. Nu este necesară o nouă cerere de aderare.
Art. 33. Până la data de 15 februarie a fiecarui an, Asociația transmite fiecarui membru o notificare de reconfirmare care conține: (a) suma cotizației datorate; (b) datele bancare de plată; (c) invitația de a actualiza datele de contact si informațiile privind activitatea desfășurată în sectorul nucifer.

CAPITOLUL IX
SUSPENDAREA ȘI EXCLUDEREA DIN ASOCIAȚIE
Art. 34. Calitatea de membru activ se suspendă de drept la data de 1 ianuarie a anului următor celui în care cotizația nu a fost achitătă. Accesul la serviciile rezervate membrilor activi se suspendă odată cu aceasta.
Art. 35. Excluderea din Asociație poate fi decisă de Consiliul de Administrare exclusiv în următoarele cazuri: (a) membrul a desfășurat acțiuni dovedite care au subminat sectorul nucifer, membrii ANRM sau imaginea Asociatiei; (b) membrul a furnizat informații false sau înșelătoare in cererea de aderare sau in relația cu Asociația.
Art. 36. Procedura de excludere cuprinde: (a) notificarea scrisă a membrului cu prezentarea dovezilor și dreptul de a formula răspuns în termen de 15 zile; (b) examinarea răspunsului de către CA; (c) adoptarea deciziei cu votul a cel puțin două treimi din membrii CA; (d) comunicarea deciziei în termen de 5 zile lucrătoare. Decizia poate fi contestată la Adunarea Generală.
Art. 37. Retragerea voluntară din Asociație se face prin notificare scrisă adresată Administratorului. Calitatea de membru încetează la data înregistrării notificării. Cotizațiile achitate nu se restituie, cu excepția cazului de respingere prevăzut la art. 18.

CAPITOLUL X
DISPOZIȚII FINALE
Art. 38. Prezentul Regulament se completează cu prevederile Statutului ANRM. În caz de conflict, prevederile Statutului prevalează.
Art. 39. Modificările la prezentul Regulament se aproba de Consiliul de Administrare si se aduc la cunosținta membrilor în termen de 15 zile de la adoptare.
Art. 40. Prezentul Regulament intră în vigoare la data aprobării sale de catre Consiliul de Administrare.

ANEXE
1. Anexa 1 — Cerere de aderare si declarație pe proprie răspundere (formular descărcabil de pe www.moldovanuts.org)
1. Anexa 2 — Formular online de aderare (www.moldovanuts.org)
1. Anexa 3 — Notificare de reconfirmare anuală
1. Anexa 4 — Fișa membrului


Aprobat de Consiliul de Administrare al ANRM
Proces-verbal nr. ___ din _______________ 2026

Semnătura: ___________________
	Administrator
Oleg Tîrsînă
Semnătura: ___________________

